Republika hrvatska

Općina starigrad

ODSJEK za financije, GOSPODARSTVO, plan i proračun

UPUTE ZA IZRADU PRORAČUNA

OPĆINE STARIGRAD

ZA RAZDOBLJE 2024. – 2026.

**Starigrad Paklenica, rujan 2023. godine**

**1. U V O D**

Sukladno odredbama Zakona o proračunu (Narodne novine, br. 144/21) Vlada Republike Hrvatske (dalje u tekstu: Vlada) donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave.

Ministarstvo financija je, sukladno odredbama članka 26. Zakona o proračunu izradilo Upute  
za izradu proračuna jedinica lokalne i područne (regionalne) samouprave za razdoblje 2024. -  
2026. (dalje u tekstu: Upute). Dostavljene upute Ministarstva financija sadrže:

* temeljne makroekonomske pokazatelje za razdoblje 2024. – 2026.
* odredbe Zakona o proračunu u vezi planiranja proračuna i financijskih planova
* sadržaj uputa koje pripremaju upravna tijela za financije
* metodologiju izrade proračuna i financijskog plana proračunskih i izvanproračunskih  
  korisnika
* dostavu dokumenata
* planiranje rashoda proračunskih korisnika u sklopu decentraliziranih funkcija
* postupanje s viškovima u sklopu decentraliziranih funkcija
* novosti vezane uz izmjene poreznih propisa te propisa iz proračunske regulative
* dodjela pomoći na ime poticaja za dobrovoljno funkcionalno odnosno stvarno spajanje  
  jedinica lokalne samouprave
* planiranje proračunskih sredstava za vijeća, koordinacije vijeća i predstavnike  
  nacionalnih manjina

Temeljem Uputa Ministarstva financija i u skladu s odredbama Zakona o proračunu Upravni odjel za financije, gospodarstvo, plan i proračun Općine Starigrad je izradio ove Upute za izradu Proračuna Općine Starigrad za razdoblje 2024.-2026. godine. Ove upute sadrže:

* Temeljne makroekonomske pretpostavke za izradu prijedloga proračuna Općine Starigrad
* Izrada, predlaganje i donošenja proračuna i financijskog plana sukladno Zakonu o proračunu
* Metodologiju izrade prijedloga proračuna i prijedloga financijskog plana proračunskog korisnika Općine Starigrad
* Opis planiranih politika Općine Starigrad
* Procjenu prihoda i rashoda te primitaka i izdataka proračuna Općine Starigrad u sljedeće tri godine
* Terminski plan za izradu proračuna i prijedloga financijskog plana proračunskog korisnika Općine Starigrad
* Dostupnost materijala

**2. TEMELJNE MAKROEKONOMSKE PRETPOSTAVKE ZA**

**IZRADU PRIJEDLOGA PRORAČUNA OPĆINE STARIGRAD**

Ministarstvo financija je izradilo prijedlog, a Vlada usvojila Program konvergencije Republike Hrvatske za razdoblje 2024.-2026. (dalje u tekstu: Program konvergencije) u travnju 2023. Na temelju Programa konvergencije Vlada je u lipnju 2023. donijela Odluku o proračunskom okviru za razdoblje 2024.-2026.

Sukladno Programu stabilnosti fiskalna kretanja u 2023. rezultirat će proračunskim manjkom  
od 0,7% BDP-a, odnosno 1,5% BDP-a u 2024., 0,8% BDP-a u 2025. te 0,6% BDP-a do kraja 2026.  
godine. Ovim je ispunjen kriterij proračunskog manjka sukladno odredbama Pakta o stabilnosti  
i rastu. Udio javnog duga u nominalnoj vrijednosti BDP-a će se kontinuirano nastaviti  
smanjivati u promatranom srednjoročnom razdoblju i to sa 62,6% BDP-a u 2023., na 59,8%  
BDP-a u 2024. odnosno 57,5% u 2025. te 55,6% BDP-a u 2026. godini.

**3. IZRADA, PREDLAGANJE I DONOŠENJA PRORAČUNA**

**I FINANCIJSKOG PLANA SUKLADNO ZAKONU O PRORAČUNU**

**3.1. Predlaganje i donošenje proračuna i financijskih planova za 2024. i projekcija za 2025. i 2026. na razini skupine ekonomske klasifikacije**

Sukladno člancima 38., 39. i 42. Zakona o proračunu, proračun jedinice lokalne i područne (regionalne) samouprave, financijski plan proračunskog korisnika te financijski plan izvanproračunskog korisnika usvaja se na razini skupine ekonomske klasifikacije. Slijedom navedenog, jedinice lokalne i područne (regionalne) samouprave, proračunski i izvanproračunski korisnici prihode i primitke, rashode i izdatke za 2024. godinu iskazuju na razini skupine (druga razina računskog plana) isto kao za 2025. i 2026. godinu.

**3.2. Iskazivanje rashoda u Računu prihoda i rashoda po funkcijskoj klasifikaciji**

Člankom 29. Zakona o proračunu propisana je obveza da jedinice lokalne i područne  
(regionalne) samouprave u Općem dijelu proračuna u Računu prihoda i rashoda, rashode  
iskažu i prema funkcijskoj klasifikaciji. Ista je obveza propisana i proračunskim korisnicima  
jedinica lokalne i područne (regionalne) samouprave koji sukladno članku 34. Zakona o  
proračunu u Općem dijelu financijskog plana u Računu prihoda i rashoda, rashode  
proračunskog korisnika trebaju iskazati i prema funkcijskoj klasifikaciji.

**3.3. Sažetak Računa prihoda i rashoda te sažetak Računa financiranja u Općem dijelu proračuna i financijskog plana**

Zakon o proračunu u članku 29. i u članku 34. propisuje da Opći dio proračuna, odnosno Opći  
dio financijskog plana proračunskih i izvanproračunskih korisnika obvezno sadrži i sažetak  
Računa prihoda i rashoda te sažetak Računa financiranja.

**3.4. Zakonska obveza izrade višegodišnjeg plana uravnoteženja**

Člankom 37. Zakona o proračunu propisano je ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun, odnosno financijski plan donosi. Isto tako, ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun, odnosno financijski plan donosi.

**3.5. Usvajanje prijedloga financijskog plana od strane upravljačkih tijela u proračunskim  
i izvanproračunskim korisnicima**

Člankom 38. stavkom 2. i člankom 39. stavkom 2. Zakona o proračunu propisano je da čelnik proračunskog i izvanproračunskog korisnika prije dostave prijedloga financijskog plana nadležnom upravnom tijelu, prijedlog financijskog plana obvezan je uputiti upravljačkom tijelu na usvajanje, ako je primjenjivo, u skladu s aktima kojima je uređen rad proračunskog, odnosno izvanproračunskog korisnika. Zakonom o proračunu je dalje uređeno da ako postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo. Ako postoje razlike u financijskom planu izvanproračunskog korisnika na koji je predstavničko tijelo dalo suglasnost u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan na koji je predstavničko tijelo dalo suglasnost.

**3.6. Obrazloženje – sastavni dio proračuna i financijskog plana**

U skladu s člankom 31. Zakona o proračunu, obrazloženje je sastavni dio proračuna kako na  
državnoj tako i na razini jedinica lokalne i područne (regionalne) samouprave, a sastoji se od  
obrazloženja općeg dijela proračuna i obrazloženja posebnog dijela proračuna. Člankom 36.  
Zakona propisana je obveza i proračunskim i izvanproračunskim korisnicima za izradu  
obrazloženja, i to obrazloženje uz opći dio financijskog plana i obrazloženje uz posebni dio  
financijskog plana.

**3.7. Predlaganje amandmana na proračun jedinice lokalne i područne (regionalne)  
samouprave i financijski plan izvanproračunskog korisnika jedinice lokalne i  
područne (regionalne) samouprave**

Člankom 41. Zakona o proračunu detaljno uređeno predlaganje amandmana na način da se mogu podnositi amandmani kojima se predlaže:

- povećanje proračunskih rashoda iznad iznosa utvrđenih prijedlogom proračuna jedinice lokalne i područne (regionalne) samouprave i financijskim planom izvanproračunskog korisnika jedinice lokalne i područne (regionalne) samouprave pod uvjetom da se istodobno predloži smanjenje drugih rashoda u istom iznosu i unutar istih izvora financiranja u posebnom dijelu proračuna ili financijskog plana

- povećanje proračunskih izdataka iznad iznosa utvrđenih prijedlogom proračuna jedinice lokalne i područne (regionalne) samouprave i financijskim planom izvanproračunskog korisnika jedinice lokalne i područne (regionalne) samouprave pod uvjetom da se istodobno predloži smanjenje drugih izdataka u istom iznosu i unutar istih izvora financiranja u posebnom dijelu proračuna ili financijskog plana.

**3.8. Transparentnost proračuna – zakonska obveza**

Zakonom o proračunu propisana je obveza objave proračuna i financijskih planova i ostale dokumentacije na mrežnim stranicama jedinica lokalne i područne (regionalne) samouprave i proračunskih i izvanproračunskih korisnika o čemu se detaljnije objašnjava u nastavku ove Upute.

**3.9. Novosti koje utječu na proračun i financijske planove**

Novosti koje utječu na proračune jedinica lokalne i područne (regionalne) samouprave kao i  
na financijske planove njihovih proračunskih i izvanproračunskih korisnika vezane su uz  
izmjene poreznih propisa te propisa iz proračunske regulative.

**3.9.1. Novosti vezano uz izmjenu poreznih propisa**

U trenutku pisanja ovih Uputa, u postupku je donošenje novog paketa poreznih propisa. U  
sklopu tog paketa između ostalog predložene su izmjene i dopune Zakona o porezu na  
dohodak i izmjene Zakona o lokalnim porezima.

U sklopu predloženog poreznog paketa porez na dohodak i prirez porezu na dohodak  
ujedinjuju se u jedno javno davanje. Ovime se pojednostavljuje sustav oporezivanja dohotka i  
doprinosi osiguranju fiskalne autonomije jedinica lokalne samouprave jer će im biti  
omogućeno da određujući visinu stope poreza na dohodak u granicama utvrđenim zakonom  
postižu ciljanu visinu potrebnih prihoda za ostvarenje svojih zadaća te da, bez obzira na  
ukidanje prireza porezu na dohodak, zadrže željenu razinu prihoda.

**Izmjenama i dopunama Zakona o porezu na dohodak** predlaže se između ostalog,  
propisivanje ovlasti jedinicama lokalne samouprave da svojim odlukama propišu visinu  
porezne stope poreza na dohodak za godišnje poreze u granicama propisanim zakonom (za  
nesamostalni rad, samostalnu djelatnost i drugi dohodak). Predloženim Izmjenama i dopunama Zakona o porezu na dohodak propisano da se odluka o visini porezne stope poreza na dohodak donosi najkasnije do kraja studenoga tekuće godine, sa stupanjem na snagu 1. siječnja iduće godine i primjenjuje se do donošenja nove odluke.Ako jedinica lokalne samouprave ne donese odluku o visini porezne stope primjenjivati će se niža stopa 20% i viša stopa 30%.

Ostali parametri za obračun poreza – osobni odbitak, neoporezivi primici, prag za primjenu  
poreznih stopa i ostali parametri propisuju se zakonom. Od ostalih izmjena koje se predlažu  
izmjenama i dopunama Zakona o porezu na dohodak ističemo da se predlaže povećanje praga  
za primjenu više stope poreza na dohodak (prijedlog 50.400 eura) te povećani iznos osnovnog  
osobnog odbitka na 560 eura i povećanje iznosa osobnog odbitka na uzdržavane članove i  
invalidnost primjenom koeficijenta na osnovni osobni odbitak.

Također se predlaže povećanje poreznih stopa koje se primjenjuju pri oporezivanju konačnih  
dohodaka (dohodak od imovine i imovinskih prava, dohodak od kapitala i drugi dohodak koji  
se smatra konačnim) s 10% na 12%, s 20% na 24% i s 30% na 36%, osim porezne stope za  
konačni drugi dohodak po osnovi privremenih odnosno povremenih sezonskih poslova u  
poljoprivredi (ostaje 10%).

**Izmjenama Zakona o lokalnim porezima** predlaže se brisanje odredbi kojima se propisuje  
plaćanje prireza porezu na dohodak. Također, izmjenama Zakona o lokalnim porezima  
predlaže se proširenje raspona u kojem je predstavničko tijelo jedinice lokalne samouprave  
ovlašteno propisati visinu poreza na kuće za odmor. Trenutno je propisan raspon od 0,66 do  
1,99 eura koji se, uz iznimku prilagodbe uvođenju eura, nije mijenjao od 2001., a ovim se  
izmjenama predlaže novi raspon od 0,60 do 5,00 eura. Prilikom predlaganja novog raspona  
uzeto je u obzir načelo ekonomičnosti za provedbu poreznog postupka (kod niže granice) te  
načelo pravednosti i razmjernosti (kod gornje granice). Izmjenama Zakona o lokalnim porezima zaokružuju se propisani iznosi lokalnih poreza na način da ni porezni obveznici ni jedinice lokalne i područne (regionalne) samouprave ne budu u financijski nepovoljnijem položaju u odnosu na njihov trenutni položaj.Predloženim izmjenama Zakona o lokalnim porezima propisana  
je obveza jedinicama lokalne samouprave da svoje odluke o lokalnim porezima usklade sa  
Zakonom o lokalnim porezima (brišu prirez iz njih) do 15. prosinca 2023.

**3.9.2. Izmjene Zakona o financiranju jedinica lokalne i područne (regionalne) samouprave**

Izmjene Zakona o financiranju jedinica lokalne i područne (regionalne) samouprave potrebne  
su radi usklađenja načina izračuna sredstava fiskalnog izravnanja jedinica lokalne i područne  
(regionalne) samouprave s predloženim izmjenama Zakona o porezu na dohodak i izmjenama  
Zakona o lokalnim porezima.

Ovim izmjenama Zakona o financiranju jedinica lokalne i područne (regionalne) samouprave  
predlažu se izmjene parametara koji se koriste za izračun sredstava fiskalnog izravnanja, na  
način da se za izračun kapaciteta ostvarenih poreznih prihoda i referentne vrijednosti  
kapaciteta ostvarenih poreznih prihoda koriste ukupni prihodi od poreza na dohodak koji bi  
bili ostvareni na području jedinice lokalne i područne (regionalne) samouprave uvođenjem  
najviše propisane stope poreza na dohodak. Pod najvišom propisanom stopom poreza na  
dohodak smatra se gornja granica niže stope poreza na dohodak koji bi općina, odnosno grad  
mogli propisati odlukom o visini porezne stope. Iz izračuna kapaciteta ostvarenih poreznih  
prihoda i referentne vrijednosti kapaciteta ostvarenih poreznih prihoda koji se koriste za  
izračun sredstava fiskalnog izravnanja isključuju se prihodi od prireza porezu na dohodak.

U izračunu sredstava fiskalnog izravnanja ostaju i dalje prihodi od poreza na dohodak koje bi  
općina, odnosno grad ostvario uvođenjem maksimalnog, zakonom propisanog, iznosa  
paušalnog poreza od turizma (od najma, zakupa, iznajmljivanja stanova soba i postelja  
putnicima i turistima te imovinskih prava).

Izmjenama Zakona o financiranju jedinica lokalne i područne (regionalne) samouprave  
propisuje se raspodjela udjela za nepreuzete decentralizirane funkcije, uključujući funkciju  
vatrogastva, do uspostavljanja vatrogasne mreže iz članka 116. Zakona o vatrogastvu. Udio za  
decentraliziranu funkciju koju jedinice lokalne i područne (regionalne) samouprave nisu  
preuzele, a imaju zakonsku mogućnost, uključujući i funkciju vatrogastva, raspodjeljuje se u  
jednakim dijelovima na ostale preuzete decentralizirane funkcije na području jedinice lokalne,  
odnosno područne (regionalne) samouprave.

Nadalje, propisuje se da se sredstva koja su u razdoblju od 1. srpnja 2023. do dana stupanja  
na snagu ovoga Zakona isplaćena na temelju Zakona o financiranju jedinica lokalne i područne  
(regionalne) samouprave (Narodne novine, br. 127/17, 138/20 i 151/22) jedinicama lokalne  
samouprave koje nisu preuzele decentraliziranu funkciju vatrogastva za financiranje  
vatrogasne mreže, raspodjeljuju u jednakim dijelovima na ostale preuzete decentralizirane  
funkcije na području jedinice lokalne, odnosno područne (regionalne) samouprave.

**3.9.3. Novosti vezano za propise iz proračunske regulative**

Sukladno člancima 76. i 81. Zakona o proračunu, ministar financija donio je Pravilnik o  
polugodišnjem i godišnjem izvještaju o izvršenju proračuna i financijskog plana (Narodne  
novine, broj 85/23). Ovim Pravilnikom propisuje se izgled, sadržaj, obveznici primjene, način i  
rokovi podnošenja, donošenja i objave polugodišnjeg i godišnjeg izvještaja o izvršenju  
proračuna i financijskog plana.

Nadalje, temeljem članka 50. Zakona o proračunu, ministar financija u obvezi je donijeti  
Pravilnik o načinu i uvjetima otvaranja računa za provedbu specifičnih transakcija proračuna i  
proračunskih korisnika. Pravilnik je u postupku donošenja. Ovim Pravilnikom uređuju se način  
i uvjeti otvaranja računa za specifične transakcije proračuna i proračunskih korisnika koje se  
po svojoj svrsi, namjeni, načinu provođenja i ostalim obilježjima ne mogu provoditi izravno  
preko jedinstvenog računa proračuna, način i pravila izvršavanja specifičnih transakcija  
proračuna i proračunskih korisnika, računi proračunskih korisnika izuzetih od obveze uplate  
prihoda i primitaka na jedinstveni račun proračuna te obveza vođenja evidencije računa  
proračuna i proračunskih korisnika.Jedinice lokalne i područne (regionalne) samouprave bit će dužne u roku od 6 mjeseci od stupanja na snagu ovoga Pravilnika uskladiti način izvršavanja specifičnih i ostalih transakcija u skladu s odredbama Pravilnika. Također, ovim Pravilnikom propisuje se obveza jedinicama lokalne i područne (regionalne) samouprave vođenja popisa računa (svojih aktivnih računa i aktivnih računa proračunskih korisnika iz nadležnosti) te prikupljanje podataka o stanju novčanih sredstava na početku i na kraju proračunske godine na svim računima proračuna i proračunskih korisnika iz nadležnosti.

**3.10. Dodjela pomoći na ime poticaja za doborovoljno funkcionalno odnostno stvarno spajanje jedinica lokalne samouprave**

Vlada Republike Hrvatske je na sjednici 28. srpnja 2022. donijela *Odluku o kriterijima za  
dodjelu pomoći na ime poticaja za dobrovoljno funkcionalno odnosno stvarno spajanje jedinica  
lokalne samouprave* (Narodne novine, broj 88/22)*,* kojom su utvrđeni kriteriji za dodjelu pomoći  
na ime poticaja za dobrovoljno funkcionalno odnosno stvarno spajanje jedinica lokalne  
samouprave.

Dobrovoljno funkcionalno spajanje jedinica lokalne samouprave u smislu ove Odluke je  
zajedničko obavljanje poslova iz samoupravnog djelokruga jedinica putem zajedničkog  
službenika, zajedničkog upravnog odjela ili službe, zajedničkog trgovačkog društva ili  
zajedničke ustanove. Dobrovoljno stvarno spajanje jedinica lokalne samouprave u smislu ove Odluke je dobrovoljno spajanje uređeno zakonom kojim se utvrđuje područno ustrojstvo Republike Hrvatske i pitanja od značaja za područno ustrojstvo jedinica lokalne i područne (regionalne) samouprave.

Temeljem točke XII. Odluke, Ministarstvo financija je na svojoj mrežnoj stranici objavilo trajni Javni poziv za dodjelu pomoći na ime poticaja za dobrovoljno funkcionalno odnosno stvarno spajanje jedinica lokalne samouprave, na poveznici https://mfin.gov.hr/istaknuteteme/lokalna-samouprava/105. Rok za podnošenje zahtjeva za pomoći nije ograničen.Sredstva za dodjelu pomoći na ime poticaja za dobrovoljno funkcionalno odnosno stvarno  
spajanje isplaćuju se iz državnog proračuna Republike Hrvatske, a osigurana su u razdjelu 025  
Ministarstva financija na skupini 36 Pomoći.

**4. METODOLOGIJA IZRADE PRIJEDLOGA PRORAČUNA I PRIJEDLOGA FINANCIJSKOG PLANA PRORAČUNSKOG KORISNIKA OPĆINE STARIGRAD**

Metodologija za izradu proračuna jedinica lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba navedenoga Zakona. Do donošenja novih podzakonskih akata i u ovom proračunskom ciklusu koriste se Pravilnik o proračunskim klasifikacijama (Narodne novine, br. 26/10, 120/12 i 1/20) i Pravilnik o proračunskom računovodstvu i Računskom planu (Narodne novine, br. 124/14, 115/15, 87/16, 3/18, 126/19 i 108/20).

Proračunski korisnici Općine Starigrad obvezni su izrađivati financijske planove u skladu s odredbama Zakona o proračunu te se pridržavati ovih Uputa i Uputa za izradu proračuna JLP(R)S-a za razdoblje 2024.-2026. Ministarstva financija.

Proračun jedinice lokalne i područne (regionalne) samouprave sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna. Pod financijskim planovima proračunskih korisnika jedinice lokalne i područne (regionalne) samouprave podrazumijevaju se i financijski planovi upravnih tijela jedinice lokalne i područne (regionalne) samouprave.

**4.1. Sadržaj proračuna Općine Starigrad**

Proračun jedinica lokalne i područne (regionalne) samouprave sastoji se od plana za proračunsku godinu i projekcija za sljedeće dvije godine. Detaljan prikaz sadržaja proračuna je sljedeći:

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| Opći dio proračuna | Sažetak Računa prihoda i rashoda  Sažetak Računa financiranja | - ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine  - ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | - ukupni prihodi i rashodi iskazani prema izvorima financiranja i ekonomskoj klasifikaciji na razini skupine  - ukupni prihodi i rashodi iskazani prema izvorima financiranja - ukupni rashodi iskazani prema funkcijskoj klasifikaciji |
| Račun financiranja | - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | - ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | - ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi - ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| Posebni dio proračuna | Plan rashoda i izdataka proračuna JLP(R)S i njihovih proračunskih korisnika | - rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| Obrazloženje proračuna | Obrazloženje općeg dijela proračuna i obrazloženje posebnog dijela proračuna | - obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S - obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja |

**4.2. Sadržaj financijskog plana proračunskog korisnika Općine Starigrad**

Proračunski korisnik Općine Starigrad rashode i izdatke za 2024. godinu planira na razini skupine (druga razina računskog plana) isto kao za 2025. i 2026. godinu. Temeljem zahtjeva Jedinstvenog upravno odjela proračunsk korisnik mogu izrađivati prijedlog financijskog plana na razini odjeljka  
(četvrta razina računskog plana). Međutim, upravno vijeće obvezno je usvojiti financijski plan korisnika, a predstavničko tijelo proračun za 2024. godinu i projekcije za 2025. i 2026. na razini skupine (druga razina računskog plana).

Prijedlog financijskog plana proračunskih korisnika za razdoblje 2024. - 2026. sastoji se od plana za

proračunsku godinu i projekcija za sljedeće dvije godine, a sadrži opći i posebni dio te obrazloženje financijskog plana.

Detaljan prikaz sadržaja financijskog plana proračunskog korisnika je sljedeći:

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| Opći dio financijskog plana | Sažetak Računa prihoda i rashoda  Sažetak Računa financiranja | - ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine  - ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | - ukupni prihodi i rashodi iskazani prema izvorima financiranja i ekonomskoj klasifikaciji na razini skupine - ukupni rashodi iskazani prema funkcijskoj klasifikaciji |
| Račun financiranja | - ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | - ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | - ako proračunski korisnik ne može preneseni manjak podmiriti do kraja proračunske godine, obvezan je izraditi višegodišnji plan uravnoteženja za razdoblje za koje se financijski plan donosi - ako proračunski korisnik ne može preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se financijski plan donosi |
| Posebni dio financijskog plana | Plan rashoda i izdataka proračunskih korisnika | - rashodi i izdaci iskazani po izvorima financiranja i ekonomskoj klasifikaciji na razini skupine, raspoređeni u programe koji se sastoje od aktivnosti i projekata |
| Obrazloženje financijskog plana | Obrazloženje općeg dijela financijskog plana i obrazloženje posebnog dijela financijskog plana | - obrazloženje općeg dijela financijskog plana sadrži obrazloženje prihoda i rashoda, primitaka i izdataka te obrazloženje prenesenog manjka odnosno viška financijskog plana - obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada |

**4.3. Rokovi za predlaganje i donošenje financijskog plana proračunskog korisnika Općine Starigrad**

Rokovi za predlaganje i donošenje financijskog plana proračunskog korisnika Općine Starigrad su sljedeći:

|  |  |  |  |
| --- | --- | --- | --- |
| TKO? | KOME? | PREPORUČENI ROK | NAPOMENA |
| Ravnateljica dječjeg vrtića | Upravnom vijeću dječjeg vrtića | 20. listopada 2023. | prije dostave prijedloga financijskog plana Općini Starigrad,čelnik proračunskog korisnika obvezan je prijedlog financijskog plana uputiti upravljačkom tijelu na usvajanje |
| Proračunski korsnik Dječji vrtić | Jedinstvenom upravnom odjelu |
| Jedinstveni upravni odjel | Općinskom načelniku | 30. listopada 2023. | JUO izrađuje nacrt proračuna te ga dostavlja načelniku |
| Općinski načelnik | Općinskom vijeću | 15. studenog 2023. | Načelnik utvrđuje prijedlog proračuna i podnosi ga predstavničkom tijelu na donošenje |
| Općinsko vijeće |  | do kraja tekuće 2023. | Predstavničko tijelo donosi proračun za 2024. godinu i projekcije za 2025. i 2026. godinu do kraja tekuće 2023. godine, u roku koji omogućuje primjenu proračuna od 1. siječnja 2024. |

U slučaju da postoje razlike u financijskom planu proračunskog korisnika sadržanom u  
proračunu, kojeg je donijelo predstavničko tijelo, u odnosu na već usvojeni prijedlog  
financijskog plana od strane upravljačkog tijela, tada je Jedinstveni upravni odjel dužan obavijestiti proračunskog korisnika o promjenama financijskog plana koji je sadržan u proračunu u odnosu na usvojeni prijedlog financijskog plana. Ako dođe do navedene situacije, upravljačko tijelo usvaja financijski plan koji je sadržan u proračunu kojeg je donijelo predstavničko tijelo.

**4.4. Sudjelovanje građana u procesu planiranja proračuna jedinica lokalne i područne  
(regionalne) samouprave**

Kao i prijašnjih godina, jedinice lokalne i područne (regionalne) samouprave i njihovi  
proračunski korisnici, po usvajanju proračuna od strane predstavničkog tijela, proračune i  
financijske planove dužni su objaviti na svojim mrežnim stranicama. Prilikom izrade proračuna  
za razdoblje 2024. - 2026. jedinice lokalne i područne (regionalne) samouprave trebaju  
razmotriti komentare koje su zaprimile na usvojen i po usvajanju objavljen proračun za  
razdoblje 2023. - 2025. I ove godine, a kako bi se građanima i ostaloj zainteresiranoj javnosti  
omogućilo aktivnije sudjelovanje u procesu izrade proračuna jedinica lokalne i područne  
(regionalne) samouprave, uz ostale već prisutne načine sudjelovanja, preporuka je da jedinice  
lokalne i područne (regionalne) samouprave osiguraju zainteresiranoj javnosti mogućnost online dostave komentara, preporuka i prijedloga, na usvojeni proračun za razdoblje 2024. -  
2026., a kako bi se zaprimljeni komentari mogli razmotriti prilikom izrade proračuna za  
razdoblje 2025. - 2027.

**4.5. Izmjene i dopune proračuna**

Izmjenama i dopunama proračuna mijenja se isključivo plan za tekuću proračunsku godinu.  
Na postupak donošenja izmjena i dopuna proračuna na odgovarajući se način primjenjuju  
odredbe Zakona o proračunu za postupak donošenja proračuna. Izmjene i dopune proračuna  
sastoje se od plana za tekuću proračunsku godinu i sadrže opći i posebni dio te obrazloženje  
izmjena i dopuna proračuna. Izmjenama i dopunama proračuna ne mogu se umanjiti rashodi  
i izdaci ispod razine izvršenja i preuzetih obveza po investicijskim projektima te preuzetih  
obveza iz ugovora koji zahtijevaju plaćanje u sljedećim godinama. Ostvareni namjenski prihodi  
i primici i ostvareni vlastiti prihodi te rashodi i izdaci izvršeni iznad iznosa utvrđenih u  
proračunu, izmjenama i dopunama proračuna moraju se planirati minimalno na razini  
ostvarenih prihoda i primitaka, odnosno izvršenih rashoda i izdataka. Uz svake izmjene i  
dopune proračuna obvezno je izraditi obrazloženja izmjena i dopuna proračuna (općeg i  
posebnog dijela).

**4.6. Izmjene i dopune financijskog plana**

Sukladno odredbama Zakona o proračunu izmjenama i dopunama financijskog plana mijenja  
se isključivo usvojeni plan za tekuću proračunsku godinu. Na postupak donošenja izmjena i  
dopuna financijskog plana na odgovarajući se način primjenjuju odredbe Zakona o proračunu  
za postupak donošenja financijskog plana. Izmjenama i dopunama financijskog plana ne mogu  
se umanjiti rashodi i izdaci ispod razine izvršenja i preuzetih obveza po investicijskim  
projektima te preuzetih obveza iz ugovora koji zahtijevaju plaćanje u sljedećim godinama.  
Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad  
iznosa utvrđenih u financijskom planu, izmjenama i dopunama financijskog plana moraju se  
planirati minimalno na razini ostvarenih prihoda i primitaka, odnosno izvršenih rashoda i  
izdataka. Uz svake izmjene i dopune financijskog plana obvezno je izraditi obrazloženja  
izmjena i dopuna financijskog plana (općeg i posebnog dijela).

**4.7. Transparentnost proračuna**

Zakonom o proračunu propisana je obveza objave dokumenata i informacija o trošenju  
sredstava. Kako bi se osiguralo ostvarenje načela transparentnosti i slobodan pristup  
informacijama kao i njihovo povezivanje, preuzimanje i ponovno korištenje materijali vezani  
uz proračun i njegove izmjene objavljuju se u formatu pogodnom za daljnju obradu (word i  
excel).

Sukladno odredbama članka 144. Zakona o proračunu u nastavku navodimo obaveze vezano za transparentnost:

• Proračun i izmjene i dopune proračuna, odluka o privremenom financiranju, odluka i izmjene i dopune odluke o izvršavanju proračuna jedinica lokalne i područne (regionalne) samouprave, financijski planovi i izmjene i dopune financijskih planova izvanproračunskih korisnika, polugodišnji i godišnji izvještaj o izvršenju proračuna te polugodišnji i godišnji izvještaj o izvršenju financijskog plana izvanproračunskog korisnika objavljuju se na mrežnim stranicama jedinica lokalne i područne (regionalne) samouprave i izvanproračunskog korisnika,

• Financijski plan i izmjene i dopune financijskog plana, polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama, odnosno na mrežnim stranicama jedinica lokalne i područne (regionalne) samouprave ako proračunski korisnik nema svoje mrežne stranice,

• Opći i posebni dio proračuna, odluka o izvršavanju proračuna jedinica lokalne i područne (regionalne) samouprave, izmjene i dopune proračuna te izmjene i dopune odluke o izvršavanju proračuna, odluka o privremenom financiranju te opći i posebni dio polugodišnjeg i godišnjeg izvještaja o izvršenju proračuna objavljuju se u službenom glasilu jedinica lokalne i područne (regionalne) samouprave,

• Opći i posebni dio polugodišnjeg i godišnjeg izvještaja o izvršenju financijskog plana izvanproračunskog korisnika objavljuju se u službenom glasilu jedinica lokalne i područne (regionalne) samouprave,

• Vodič za građane o proračunu, izmjenama i dopunama proračuna te polugodišnjem i godišnjem izvještaju o izvršenju proračuna objavljuje se na mrežnim stranicama jedinica lokalne i područne (regionalne) samouprave.

U skladu sa dosadašnjom praksom, a vezano za transparentnost proračuna, Ministarstvo financija i dalje preporuča jedinicama lokalne i područne (regionalne) samouprave da na svojim mrežnim stranicama:

• sve ključne proračunske dokumente (a posebice prijedlog proračuna, izglasani proračun, izmjene i dopune proračuna, proračunski vodič, polugodišnji i godišnji izvještaji o izvršenju proračuna) objavljuju u jedinstvenom folderu nazvanom PRORAČUN, na kojeg postoji direktan link s naslovne stranice,

• pri objavi prijedloga proračuna, izglasanog proračuna te izmjena i dopuna proračuna objavljuju kompletan sadržaj tih proračunskih dokumenata (opći i posebni dio proračuna),

• usvojeni proračuni objavljuju, sukladno odredbama Zakona o proračunu, za proračunsku godinu i za sljedeće dvije godine na drugoj razini računskoga plana (na razini skupine) i

• proračunske vodiče za građane, na zahtjev građana, distribuiraju građanima svake godine u obliku brošure (fizičke i elektroničke), o trošku proračuna.

Zakonom o lokalnoj i područnoj (regionalnoj) samoupravi (Narodne novine, br. 33/01, 60/01,  
129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak,  
123/17, 98/19 i 144/20) propisano je da su općina, grad i županija dužne na svojim mrežnim  
stranicama javno objaviti informacije o trošenju proračunskih sredstava tako da te  
informacije budu lako dostupne i pretražive. Zakonom o proračunu također je propisano da  
su jedinice lokalne i područne (regionalne) samouprave, proračunski i izvanproračunski  
korisnici dužni javno objavljivati informacije o trošenju sredstava na svojim mrežnim  
stranicama na način da te informacije budu lako dostupne, pretražive i strojno čitljive.

Ministar financija je, sukladno članku 144. Zakona o proračunu, u svibnju 2023. godine  
donio Naputak o okvirnom sadržaju, minimalnom skupu podataka te načinu javne objave  
informacija o trošenju sredstava na mrežnim stranicama jedinica lokalne i područne  
(regionalne) samouprave te proračunskih i izvanproračunskih korisnika državnog proračuna  
i proračuna jedinica lokalne i područne (regionalne) samouprave. Isti je objavljen u Narodnim  
novinama broj 59/23 od 2. lipnja 2023., te na mrežnoj stranici Ministarstva  
financija. Obveznici primjene Naputka su jedinice lokalne i područne (regionalne) samouprave,  
proračunski i izvanproračunski korisnici državnog proračuna i proračuna jedinica lokalne i  
područne (regionalne) samouprave. Naputkom se propisuje okvirni sadržaj, minimalni skup podataka te način javne objave informacija o trošenju sredstava na mrežnim stranicama jedinica lokalne i područne (regionalne) samouprave te proračunskih korisnika u njihovoj nadležnosti.

**4.8. Planiranje protestiranih jamstava**

Jamstvo je instrument osiguranja kojim davatelj jamstva jamči za ispunjenje obveza za koje se  
daje jamstvo. Prema ugovorima o izdavanju jamstava koji se sklapaju s tražiteljima jamstava,  
ukoliko dođe do plaćanja po jamstvu iz sredstava proračuna, tako isplaćeni iznos smatra se  
dospjelim potraživanjem, a tražitelj jamstva je obvezan odmah nakon izvršenog plaćanja vratiti  
sredstva u proračun, uvećano za zakonsku zateznu kamatu i pripadajuće troškove.

Sukladno odredbama Zakona o proračunu jedinica područne (regionalne) samouprave može  
dati jamstvo za dugoročno zaduživanje jedinici lokalne samouprave na svojem području uz  
prethodno dobivenu suglasnost ministra financija. Jedinica lokalne i područne (regionalne)  
samouprave može dati jamstvo za dugoročno zaduživanje proračunskom i izvanproračunskom  
korisniku jedinice lokalne i područne (regionalne) samouprave, pravnoj osobi u većinskom  
vlasništvu ili suvlasništvu jedinica lokalne i područne (regionalne) samouprave i ustanovi čiji je  
osnivač, uz prethodno dobivenu suglasnost ministra financija, za ispunjenje obveza pravne  
osobe i ustanove. Pod pojmom „obveza“ podrazumijevaju se obveze nastale dugoročnim  
zaduživanjem temeljem Zakona o proračunu.

Od 2021. godine plaćanja na temelju protestiranih jamstava klasificiraju se kao rashod, a ne  
kao izdatak, a sukladno tome, povrati po plaćenim protestiranim jamstvima klasificiraju se kao  
prihod.

Jedinice lokalne i područne (regionalne) samouprave koje su davatelji jamstava dužne su  
procijeniti rizike koji mogu nastati u slučaju da korisnici zajmova, za koje će biti izdana jamstva,  
neće biti u mogućnosti izvršavati svoje obveze, te na temelju toga, a radi osiguranja plaćanja  
potencijalnih obveza koje mogu nastati temeljem izdanih jamstava, planirati sredstva u okviru  
proračuna.

Jedinice lokalne i područne (regionalne) samouprave u proračunu za razdoblje od 2024. -  
2026. očekivana plaćanja po protestiranim jamstvima, ovisno o krajnjem korisniku jamstva,  
trebaju planirati na računima razreda 3 Rashodi poslovanja u okviru podskupna:

- *36 Pomoći dane u inozemstvo i unutar općeg proračuna* (planira županija ako je primatelj grad, općina ili izvanproračunski korisnik, odnosno planira županija, grad, općina ako je primatelj proračunski korisnik),

*- 38 Ostali rashodi* (planira županija, grad, općina, ako je primatelj ustanova, neprofitna organizacija čiji je osnivač, primjerice: lučka uprava; odnosno planira županija, grad, općina, ako je primatelj pravna osoba u većinskom vlasništvu ili suvlasništvu jedinice lokalne i područne samouprave

Slijedom navedenog, očekivane povrate po plaćenim protestiranim jamstvima potrebno je planirati na odgovarajućim računima razreda 6 Prihodi poslovanja, u okviru podskupina:

- 63 *Pomoći iz inozemstva i od subjekata unutar općeg proračuna*  
- 66 *Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima*

Ako jedinica lokalne i područne (regionalne) samouprave, kao primatelj jamstva, očekuje da  
tijekom proračunske godine neće na vrijeme platiti obvezu po kreditu za koji je Republika Hrvatska ili jedinica područne (regionalne) samouprave dala jamstvo, u proračunu za 2023. i  
projekcijama za 2024. i 2025. treba iskazati planirani prihod u okviru skupine *63 Pomoći iz  
inozemstva i od subjekata unutar općeg proračuna*, dok planirane povrate tih sredstava treba  
iskazati u okviru skupine *36 Pomoći dane u inozemstvo i unutar općeg proračuna*.

**4.9. Planiranje i evidentiranje sredstava namirenja korištenih za povrat poreza na  
dohodak i prireza porezu na dohodak po godišnjem obračunu za 2022. godinu**

Sukladno *Naputku o načinu uplaćivanja prihoda proračuna, obveznih doprinosa te prihoda za  
financiranje drugih javnih potreba u 2023. godini* (Narodne novine, br. 13/23 i 46/23),  
glaviVIII. ZAJEDNIČKE ODREDBE, točki 9. Povrat i preknjiženje javnih prihoda, podtočki 9.2.1., Fina izvršava naloge za povrat odnosno preknjiženje sa zajedničkih računa za uplatu prihoda od poreza na dohodak i prireza porezu na dohodak, a ako na računu zajedničkog prihoda nema  
dovoljno sredstava za izvršenje povrata, nedostajuća sredstva namiruju se na teret računa  
državnog proračuna. Navedenim Naputkom propisano je da se nedostajuća sredstva za povrat  
poreza na dohodak i prireza porezu na dohodak u razdoblju od 2. svibnja do 31. prosinca 2023.  
namiruju iz državnog proračuna, a povrat tih sredstava na račun državnog proračuna sa  
zajedničkog računa provodi se od 1. kolovoza do 31. prosinca 2023., u visini 25% raspoloživih  
sredstava na računu poreza na dohodak i prireza porezu na dohodak. Ako se do 31. prosinca  
2023. ne vrate sva sredstva namirenja, sredstva se vraćaju, počevši od siječnja 2024. godine,  
u četiri jednaka obroka, na način propisan spomenutim Naputkom.

Obveza za povrat namirenja iz državnog proračuna za povrat poreza na dohodak i prireza  
porezu na dohodak po godišnjoj prijavi za 2022. godinu je kratkoročna.

**4.10. Dostava proračunskih dokumenata Ministarstvu financija i Državnom uredu za reviziju**

Sukladno članku 43. Zakona o proračunu, načelnik, gradonačelnik i župan obvezni su dostaviti Ministarstvu financija proračun i projekcije, odluke o izvršavanju proračuna te izmjene i dopune proračuna i odluke o izvršavanju proračuna jedinica lokalne i područne (regionalne) samouprave u roku od 15 dana od njihova stupanja na snagu. Jedinice lokalne i područne (regionalne) samouprave obvezne su na adresu e-pošte Ministarstva financija: lokalni.proracuni@mfin.hr poslati link na navedene dokumente objavljene u službenom glasilu, u roku od 15 dana od dana njihova stupanja na snagu.

Sukladno članku 90. Zakona o proračunu, godišnji izvještaj o izvršenju proračuna jedinice lokalne i područne (regionalne) samouprave dostavlja se Ministarstvu financija i Državnom uredu za reviziju u roku od 15 dana nakon što ga donese predstavničko tijelo jedinice lokalne i područne (regionalne) samouprave. Iznimno, ako predstavničko tijelo ne donese izvještaj, isti se dostavlja Ministarstvu financija i Državnom uredu za reviziju u roku od 60 dana od dana podnošenja predstavničkom tijelu.Jedinice su u obvezi na adresu e-pošte Ministarstva financija [lokalni.proracuni@mfin.hr](mailto:lokalni.proracuni@mfin.hr) poslati link na mrežnu stranicu jedinice lokalne i područne (regionalne) samouprave na kojoj  
je objavljen godišnji izvještaj o izvršenju proračuna jedinice lokalne i područne (regionalne)  
samouprave, u roku od 15 dana nakon donošenja. Godišnje izvještaje o izvršenju proračuna jedinice lokalne i područne (regionalne) samouprave nije potrebno dostavljati u papirnatom obliku ni Ministarstvu financija niti Državnom uredu za reviziju

Državnom uredu za reviziju je podatak o linku potrebno dostaviti na e-mail Državnog ureda za reviziju i to: Grad Zagreb na e-mail Središnjeg ureda Državnog ureda za reviziju, dok su druge jedinice lokalne i područne (regionalne) samouprave obvezne dostaviti link izvještaja na e-mail područnog ureda Državnog ureda za reviziju na čijem području je sjedište jedinice. Sve e-mail adrese su objavljene na mrežnoj stranici Državnog ureda za reviziju, <http://www.revizija.hr/hr/kontakt/>.

**4.11. Dostava proračunskih dokumenata Ministarstvu financija radi nazdora zakonitosti**

Sukladno članku 79. Zakona o lokalnoj i područnoj (regionalnoj) samoupravi predsjednik  
predstavničkog tijela jedinice lokalne i područne (regionalne) samouprave dužan je na ocjenu  
zakonitosti dostaviti statut, poslovnik, proračun ili drugi opći akt nadležnom tijelu državne  
uprave u čijem je djelokrugu opći akt zajedno sa izvatkom iz zapisnika koji se odnosi na  
postupak donošenja općeg akta propisan statutom i poslovnikom, u roku od 15 dana od dana  
donošenja općeg akta.

Ministarstvo financija nadležno je za nadzor zakonitosti općih akata iz područja financija ito:

1. Proračuna za tekuću proračunsku godinu i projekcije za sljedeće dvije proračunske godine
2. Odluke o izvršavanju Proračuna jedinica lokalne i područne regionalne samouprave, te izmjene i dopune navedene odluke
3. Izmjena i dopuna Proračuna
4. Odluke o privremenom financiranju jedinica lokalne i područne regionalne samouprave
5. Odluke o porezima

Nadzor zakonitosti akata od rednog broja 1. do 4. provodi Sektor za financijski i proračunski  
nadzor, dok nadzor zakonitosti akta pod rednim brojem 5. provodi Porezna uprava.  
Jedinice lokalne i područne (regionalne) samouprave u obvezi su proračun, odluku o  
izvršavanju proračuna, kao i izmjene i dopune proračuna te izmjene i dopune odluke o  
izvršavanju proračuna jedinica lokalne i područne (regionalne) samouprave dostaviti  
Ministarstvu financija u roku od 15 dana od dana njihova stupanja na snagu na adresu e-pošte  
nadzor.zakonitosti@mfin.hr u PDF formatu s potpisom odgovorne osobe i pečatom.

**4.12. Dostava ugovora te izvješća o zaduženju, danim jamstvima i suglasnostima  
(Obrazac IZJS - Izvješće o zaduženju / jamstvu / suglasnosti)**

Člancima 123., 128. i 130. Zakona o proračunu i Pravilnikom o postupku dugoročnog  
zaduživanja te davanja jamstava i suglasnosti jedinica lokalne i područne (regionalne)  
samouprave (Narodne novine, br. 67/22) propisana je obveza i rok dostave Ministarstvu  
financija ugovora o zaduženju i izvješća o zaduženju, danim jamstvima i suglasnostima na  
*Obrascu IZJS - Izvješće o dugoročnom zaduženju / jamstvu / suglasnosti.*

Skenirani ugovori i obrasci IZJS (s potpisom župana / gradonačelnika / načelnika i s pečatom) dostavljaju se na e-mail adresu Ministarstva financija lokalni.proracuni@mfin.hr u propisanom roku.

**4.13. Visina financijskog plana proračunskog korisnika**

Sukladno Zakonu o proračunu upute sadrže i visinu rashoda koji se financiraju iz općih prihoda i primitaka te namjenskih primitaka po razdjelima organizacijske klasifikacije za iduću proračunsku godinu i za slijedeće dvije raspoređenu na:

a) visinu rashoda potrebnih za provedbu postojećih programa, odnosno aktivnosti, koje proizlaze iz trenutno važećih propisa i

b) visinu rashoda potrebnih za uvođenje i provedbu novih ili promjenu postojećih programa, odnosno aktivnosti

Visina rashoda za proračunskog korisnika Općine Starigrad dječji vrtić Osmjeh je sljedeća:

|  |  |  |  |  |  |  |
| --- | --- | --- | --- | --- | --- | --- |
| Tekući plan 2023. godina | 2024. godina | | | 2025. i 2026. godina | | |
| Limit A | Limit B | Plan | Limit A | Limit B | Plan |
| 202.000,00 € | 220.000,00 € | 50.000,00 € | 270.000,00 € | 280.000,00 € | - | / 280.000,00 € |

**5. OPIS PLANIRANIH POLITIKA OPĆINE STARIGRAD**

Osnovni ciljevi u provođenju politika Općine Starigrad, čije je ostvarivanje u funkciji razvoja cjelokupnog područja, kao i porasta životnog standarda stanovništva su:

* Porast zapošljavanja
* Porast životnog standarda kroz daljnji razvoj prometne i komunalne infrastrukture
* Stvaranje pretpostavki za daljnji razvoj turizma
* Briga o zdravlju, obrazovanju i socijalnoj sigurnosti građana
* Promoviranje i poticanje kulture, sporta, tehničke kulture, vatrogastva i drugih društvenih aktivnosti
* Prostorno-planski razvoj, zaštita okoliša i kulturnih dobara
* Uspostava sustava odgovornog, učinkovitog i transparentnog upravljanja proračunskim sredstvima sukladno Zakonu o fiskalnoj odgovornosti

Provedbenim programom Općine Starigrad za razdoblje 2021.-2025. definirani su prioriteti djelovanja Općine Starigrad i to:

* Prioritet 1. Razvoj poticajnog poslovnog okruženja za održivo i konkurentno gospodarstvo
* Prioritet 2. Unaprjeđenje dostupnosti društvene infrastrukture i usluga za unaprjeđenje kvalitete života
* Prioritet 3. Razvoj sustava za pametno i održivo upravljanje resursima i zaštitu okoliša
* Prioritet 4. Optimizacija i unaprjeđenje usluga i procesa za razvoj pametne Općine

Navedeni prioriteti realizirat će se kroz provedbene mjere svakog prioriteta. Provedbeni program od iznimnog je značaja za Općinu Starigrad kojim se preuzima odgovornost za gospodarski i društveni razvoj područja Općine, s ciljem određivanja smjernica budućeg razvoja. Provedba mjera provedbenog programa od ključne je važnosti za održivi razvoj Općine Starigrad, uzimajući u obzir prednosti i ograničenja Općine. U skladu sa samoupravnim djelokrugom, primjena Provedbenog programa Općine, utječe na povećanje prilagodljivosti i otpornosti na nepredviđene vanjske utjecaje, te smanjenje ekonomskih i socijalnih nejednakosti na području Općine Starigrad.

**6. PROCJENA PRIHODA I RASHODA TE PRIMITAKA I IZDATAKA**

**PRORAČUNA OPĆINE STARIGRAD U SLJEDEĆE TRI GODINE**

Prihodi jedinica lokalne i područne (regionalne) samouprave planiraju se na temelju istih makroekonomskih pretpostavki kao i kod prihoda državnog proračuna, u skladu s trenutnim kretanjima i makroekonomskim projekcijama za spomenuto razdoblje.

Očekuje se da će u naredne tri godine prihodi od imovine biti na razini Proračuna Općine Starigrad za 2023. godinu. Prihodi od poreza očekuju se u većem iznosu s obzirom na skore porezne reforme kao i Pomoći iz inozemstva i od subjekata unutra općeg proračuna te primici od zaduživanja koji se očekuju u puno većem iznosu u narednom trogodišnjem razdoblju s obzirom da je Općina Starigrad aplicirala za sredstva iz fondova Europske unije, te je također planirano kreditno zaduživanje kako bi se mogli ostvariti planirani projekti kao što su izgranja vodovodne mreže, te daljnji koraci vezani za projekt aktivnog turizma. Prihodi od upravnih i administrativnih pristojbi, pristojbi po posebnim propisima i naknada postupno će se u narednom razdoblju smanjivati s obzirom da je proces legalizacije nezakonito izgrađenih stambenih zgrada biti pri kraju, stoga se očekuje smanjenje prihoda od komunalnog doprinosa, isto kao i Prihoda od prodaje nefinancijske imovine.

Bitno je istaknuti da pri izradi proračuna jedinica lokalne i područne (regionalne) samouprave, uz smjernice kretanja prihoda i rashoda, svaka jedinica samouprave izrađuje plan rashoda uzimajući u obzir vlastite gospodarske i društvene specifičnosti te pridržavajući se Zakona o proračunu i Zakona o fiskalnoj odgovornosti. Uz redovite rashode i izdatke, nastavit će se realizacija planiranih i započetih projekata kroz naredne godine, bilo radovima ili izradama projektnih dokumentacija

**7. TERMINSKI PLAN ZA IZRADU PRORAČUNA I PRIJEDLOGA FINANCIJSKOG PLANA PRORAČUNSKOG KORISNIKA OPĆINE STARIGRAD**

Proračunski korisnici Općine Starigrad dužni su dostaviti prijedloge svojih financijskih planova Općini Starigrad do 20. listopada 2023. godine. Financijski planovi moraju biti izrađeni sukladno propisanoj metodologiji i financijskim okvirima zadanim ovim Uputama.

Odsjek za financije, gospodarstvo, plan i proračun izrađuje nacrt proračuna za proračunsku godinu i projekciju za slijedeće dvije godine, te ih dostavlja načelniku do 30. listopada tekuće godine.

Općinski načelnik utvrđuje prijedlog proračuna i projekcije te ih podnosi predstavničkom tijelu na donošenje do 15. studenog tekuće godine.

Predstavničko tijelo donosi proračun za iduću proračunsku godinu i projekciju za sljedeće dvije proračunske godine do konca tekuće godine i to u roku koji omogućuje primjenu proračuna s 1. siječnja godine za koju se odnosi proračun.

**8. DOSTUPNOST MATERIJALA**

Na internet stranici Općine Starigrad [www.opcina-starigrad.hr](http://www.opcina-starigrad.hr/) nalaze se ove Upute za izradu proračuna Općine Starigrad za razdoblje 2024.-2026. godine.

Na internet stranici Ministarstva financija [www.mfin.hr](http://www.mfin.hr/) nalaze se Upute za izradu proračuna jedinica lokalne i područne (regionalne) samouprave za razdoblje 2024. - 2026.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA : 400-09/23-01/07

URBROJ: 2198-9-3-23-2

Starigrad Paklenica, 26. rujna 2023. godine